**Loodusõpetus II klass**

**Õpitulemused II klassi lõpuks**

**Organismid ja elupaigad**

õpilane

* teab nimetada õpitud maismaaloomi ja -taimi, teab loomade ja taimedega seotud ohtusid;
* oskab rühmitada ja ära tunda kodukoha levinumaid taime- ja loomaliike;
* kasutab õppetekstides leiduvaid loodusteaduslikke mõisteid suulises ja kirjalikus kõnes;
* oskab kirjeldada taimede ja loomade välisehitust, seostada selle elupaiga ja kasvukohaga, tuua näiteid nende tähtsusest looduses;
* oskab teha lihtsamaid loodusvaatlusi;
* teab, et organism hingab, toitub, kasvab, paljuneb;
* kirjeldab õpitud maismaaloomade välisehitust, toitumist ja kasvamist, seostab neid elupaigaga;
* kirjeldab taimede välisehitust, märkab ja kirjeldab taimede arengut;
* teab õpitud veetaimi ja –loomi;
* teab, et on olemas erinevad elupaigad, et erinevatel organismidel on erinevad nõuded elukeskkonnale;
* teab maismaa- ja veetaimede põhierinevusi;
* vaatleb taimi ja loomi erinevates elukeskkondades;
* suhtub hoolivalt elusolenditesse ja nende vajadustesse;
* väärtustab veetaimede ja -loomade mitmekesisust ja tähtsust looduses;
* suhtub vastutustundlikult koduloomadesse, ei jäta koduloomi hoolitsuseta;
* oskab eristada mets- ja koduloomi;
* teab, miks peetakse koduloomi, ja oskab nimetada nende vajadusi;
* teab koduloomadega seotud ohtusid;
* oskab märgata ja kirjeldada koduloomade arengut.
* teab inimese kehaosade nimetusi;
* oskab näidata ja nimetada inimese kehaosi;
* kirjeldab inimese välisehitust kasutades mõõtmistulemusi;
* teab, et toituda tuleb võimalikult mitmekesiselt ning regulaarselt ja et väär toitumine toob kaasa tervisehäireid;
* teab, et kiirtoidud ei ole tervislikud;
* oskab järgida tervisliku toitumise põhimõtteid ning hügieeninõudeid;
* oskab leida toiduainete pakenditelt talle vajalikku teavet;
* teab, kuidas hoida oma tervist, silmi, hambaid;
* teab, kelle poole tervisemurega pöörduda;
* oskab järgida hügieeninõudeid, hoolitseb keha puhtuse eest;
* oskab näha ohtu tundmatutes esemetes, eristada tervisele kasulikke ja kahjulikke tegevusi;
* teab, et inimesed elavad erinevates elukeskkondades;
* oskab tuua näiteid, kuidas inimene oma tegevusega muudab loodust;
* arvestab oma tegevuses teistega;
* tarbib vastutustundlikult, väldib enda ja teiste tervise kahjustamist ning toimib keskkonda hoidvalt;
* võrdleb inimeste elu maal ja linnas;
* väärtustab inimest ja tema vajadusi ning tervist;
* väärtustab tervislikku eluviisi, tervislikku toitumist ja puhtust;
* püüab vältida enda ja teiste tervise kahjustamist;
* väärtustab erinevaid huvisid ja harrastusi.

**Mõõtmine ja võrdlemine**

õpilane

* teab, et mõõtmine on võrdlemine mõõtühikuga;
* viib läbi lihtsate vahenditega tehtavaid praktilisi töid, järgides juhendeid ja ohutusnõudeid;
* kaalub kehi, mõõdab temperatuuri ja pikkusi korrektselt, valides sobivaid mõõtmisvahendeid;
* mõistab mõõtmise vajalikkust, saab aru, et mõõtmine peab olema täpne.

**Ilm**

õpilane

* oskab teha ilmavaatlusi, iseloomustada ilma;
* teeb ilmateate põhjal järeldusi ning riietub vastavalt;
* tunneb huvi uurimusliku tegevuse vastu.

**Hindamine**

II klassis hindeid ei panda. Õpilased saavad suulisi ja kirjalikke hinnanguid.Hindamise eesmärk on toetada õpilase arengut ja õpimotivatsiooni.Huvi looduse ja looduse uurimise vastu.

I poolaastal teeme kaks teadmiste kontrolli.Esimene toimub teemal “Maismaataimed ja veetaimed”, teine siis ,kui on õpitud teema “ Maismaaloomad,vee ja - koduloomad.”

II poolaastal kontrollime teadmisi kolmel korral. Teemad “ Inimene”, “ Mõõtmine ja võrdlemine” ning “ Ilm”.

Kokkuvõtvad hinnangud saavad õpilased kahel korral I ja II poolaastal.